laion/Wikipedia-Exotic huggingface dataset:
גד עמוס

גד עמוס (נולד ב-24 בדצמבר 1988) הוא כדורגלן ישראלי המשחק בעמדת השוער במכבי בני ריינה. עמוס החל את הקריירה שלו במחלקת הנוער של מכבי חיפה. בקיץ 2009 הושאל להפועל עכו אך לא זכה לדקות משחק. בקיץ 2010 הושאל להפועל חיפה. ב-4 בדצמבר ערך את הופעת הבכורה שלו בליגת העל בניצחון 1–3 נגד בני סכנין ובסך הכול רשם שש הופעות בליגת העל. בקיץ 2011 הצטרף למכבי אחי נצרת מהליגה הלאומית. שנה לאחר מכן חזר להפועל חיפה כשוער שני, אולם לאחר שנה חזר לאחי נצרת ושיחק ארבע שנים במדיה. לקראת קיץ 2018 הצטרף לעירוני קריית שמונה. בקריית שמונה שיחק שנתיים, שימש לרוב כשוער שני ורשם רק שמונה הופעות במדיה. ב-18 ביולי 2020 חזר לקדנציה נוספת במכבי אחי נצרת. בקיץ 2021 חתם בבני סכנין. בתחילת העונה היה השוער השני של המועדון אולם במהלך העונה הצליח לבסס את מקומו בהרכב הקבוצה ורשם 22 הופעות בליגה. ב-23 במאי 2023 חתם במכבי בני ריינה בעונתו הראשונה בקבוצה זכה בתואר שוער העונה בליגת העל. ביוני 2023 זומן לראשונה לסגל נבחרת ישראל למשחק מול נבחרת אנדורה במסגרת מוקדמות יורו 2024. הוא זומן לסגל פעם נוספת במרץ 2024, לקראת המשחק במסגרת שלב הפלייאוף של מוקדמות יורו 2024 מול איסלנד. תארים אישיים שוער העונה בליגת העל מטעם אתר ONE וארגון שחקניות ושחקני הכדורגל: 2023/2024 נבחרת העונה בליגת העל מטעם אתר ONE וארגון שחקניות ושחקני הכדורגל: 2023/2024 גד עמוס, באתר ההתאחדות לכדורגל בישראל גד עמוס, באתר Transfermarkt גד עמוס, באתר Soccerway גד עמוס, באתר WorldFootball.net גד עמוס, באתר FootballDatabase.eu גד עמוס, באתר ESPN שלום אלבז, ‏השוער גד עמוס חתם בקריית שמונה לשלוש שנים, באתר ONE‏, 14 במאי 2018 יגאל גולדשטיין, ‏גד עמוס חתם באחי נצרת, בוזורגי ימשיך?, באתר ערוץ הספורט, 18 ביולי 2020 שלמה וייס‏, שוער אחי נצרת גד עמוס חתם בבני סכנין, שמחכה לבירם כיאל, באתר וואלה, 10 ביוני 2021 רענן ברנובסקי‏, מצאה שוער: גד עמוס חתם לשנתיים במכבי בני ריינה, באתר וואלה, 23 במאי 2023 ביד חזקה: גד עמוס הוא שוער העונה בליגת העל, באתר ONE‏, 23 במאי 2024 יגאל גולדשטיין, ‏גד עמוס זומן לראשונה לנבחרת ישראל, באתר ערוץ הספורט, 15 ביוני 2024 יניב טוכמן‏, לפני ההמראה: דניאל פרץ שוחרר מסגל הנבחרת, גד עמוס זומן במקומו, באתר וואלה, 18 במרץ 2024 הפניה תבנית:Liab4/שוער העונה בליגת העל (ארגון שחקני ושחקניות הכדורגל)
ולדימיר קוקול

ולדימיר קוקול (בסלובנית: Vladimir Kokol; נולד ב-3 בינואר 1972) הוא כדורגלן עבר סלובני ששיחק בעמדת הקשר. קוקול התחיל את הקריירה שלו בקבוצת הכדורגל ז'לייזניצ'אר מריבור במדיה רשם 32 הופעות וכבש 4 שערים. בסיום העונה ירדה מריבור לליגה השנייה וחתם במורה במדיה שיחק 4 עונות וזכה עמה בגביע בעונתו השנייה. בקיץ 1997 חתם ברודאר ולנייה ובמהלך השנה חתם בסלאבן בלופו מליגת העל הקרואטית. בקיץ 2000 חזר לסלובניה וחתם במריבור עמה זכה באליפות בעונתו היחידה במועדון. בקיץ 2001 חזר לקדנציה שנייה במורה. בינואר 2002 חתם באולימפיה ליובליאנה במדיה שיחק שנה וחצי בסיומן חזר למורה. בקיץ 2005 חתם בהפועל נצרת עילית מליגת העל. ב-17 בספטמבר ערך את הופעת הבכורה שלו בקבוצה בתיקו 0-0 נגד הפועל פתח תקווה. בסיום העונה ירדה נצרת עילית לליגה הלאומית וקוקול שוחרר מהמועדון. בהמשך הקריירה קוקול שיחק בוילדון, נ.ש. מורה, מרגרת'ן, מארקט הארטמנסדורף, גנצ'אני, צ'ארדה ורקיצ'אן. ב-12 באוקטובר 1994 קוקול ערך את הופעת הבכורה שלו בנבחרת סלובניה בתיקו 0-0 נגד אוקראינה. ב-29 במרץ 1995 הבקיע את שער הבכורה שלו בנבחרת בניצחון 0-3 נגד אסטוניה. מורה הגביע הסלובני: 1994/1995 מריבור ליגת העל הסלובנית: 2000/2001 אולימפיה ליובליאנה הגביע הסלובני: 2002/2003 ולדימיר קוקול, באתר Transfermarkt ולדימיר קוקול, באתר National Football Teams ולדימיר קוקול, באתר FootballDatabase.eu שרבל הלון, ‏נצרת-עילית ממשיכה להתחזק - קוקול חתם, באתר ONE‏, 24 במאי 2005
קרחון סמית' (אנטארקטיקה)

קרחון סמית' (באנגלית: Smith Glacier) הוא זרם קרח (קרחון ) באזור ארץ מרי בירד שבאנטארקטיקה. אורכו של הקרחון 160 קילומטרים, ולו שיפוע נמוך. הקרחון מנקז את הר טוני, וזורם מזרחית - צפון-מזרחית לעבר ים אמונדסן. נמוך אנטארקטיקה קרחון, שאורכו מעל 160 קילומטרים, הקרחון מתנקז מהר הטוני בכיוון מזרח - צפון-מזרח לים אמונדסן. מפיץ צפוני, קרחון קוהלר, מתנקז אל מדף הקרח של דוטסון אך הזרם העיקרי עובר לים בין חצי הדוב להר הרפי, ומסתיים במדף הקרח קרוסון . הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959 - 1965. מופה על ידי USGS מסקרי קרקע ותמונות אוויר של USN, 1959–65. נקרא על ידי US-ACAN על שם פיליפ מ. סמית' (סמית' בלפס), סגן מנהל, משרד תוכניות הקוטב, הקרן הלאומית למדע, שבשנים 71–1956 השתתף במשלחות רבות לאנטארקטיקה ביכולות שדה ופיקוח. בשנת 2001, דוקטור אנדרו שפרד ( Andrew Shepherd), עמית מחקר במרכז לתצפית קוטב (Center for Polar Observation) באוניברסיטת קולג' (University College London) בלונדון שבממלכה המאוחדת, הציג ממצאים לפיהם קרחון סמית' מאבד מניפחו במהירות (נסוג במהירות גבוהה), עקב התחממות כדור הארץ ותורם לעלייתם האיטית של האוקיינוסים. בשנת 2011, האמיש פריצ'רד (Hamish Pritchard), מדען השייך לסקר האנטארקטי הבריטי ( British Antarctic Survey) אשר המטה שלו ממוקם בקיימברידג', שבבריטניה, הציג ממצאים לפיהם קרחון סמית' נסוג בקצב של 8.22 מטרים בשנה. בשנת 2016, מחקר שפורסם בכתב העת ניטשור קומיוניקיישן (Nature Communication), שהסתמך על מדידות מכ"ם מוטס (מדידות שנערכו מהאוויר), מצא שהמסה של אזור החיכוך בין מדף הקרח סמית' לבין הקרקע שתחתיו בין השנים 2000 ו-2009 איבד בין 299 לכ-489.81 מטרים של קרח מוצק מתחת לקרחון סמית'. קרחון סמית' איבד יותר קרח מכל קרחון אחר שנחקר במסגתר מחקר זה. החוקרים מצאו כי קרחון סמית' נסוג בכ-38.89 קילומטרים במהלך התקופה שבין 1996 ל-2011.המדענים הגיעו למסקנה שגודל הנסיגה נובע בחלקו מהטופוגרפיה הייחודית מתחת לקרח שאפשרה ליותר מי אוקיינוס לחמוק פנימה בין הקרח והיבשה שמתחת לזרם הקרח.
חאבייר אראגה

חאבייר ריקרדו אראגה ברמאיו (בספרדית: Xavier Ricardo Arreaga Bermello; נולד ב-28 בספטמבר 1994) הוא כדורגלן אקוודורי המשחק בעמדת הבלם בניו אינגלנד רבולושן. אראגה התחיל את הקריירה שלו במחלקת הנוער של אוניון אספניולה דה גואיאקיל ממנה עבר לזו של האלי. מקבוצת הנוער המשיך לקבוצה הבוגרת ושיחק 12 משחקים בליגה. בקיץ 2012 הצטרף למחלקת הנוער של מאנטה. ב-5 ביולי 2014 ערך את הופעת הבכורה שלו בקבוצה בהפסד 3-0 לדפורטיבו קוואנקה. ב-7 במרץ 2015 הבקיע את שער הבכורה שלו בקריירה בהפסד 2-1 לגואלאסאו. בעונת 2016 הושאל לברצלונה ספורטינג קלוב מדיה רשם 8 הופעות וכבש שני שערים. בסיום העונה, חתם על חוזה בקבוצה. ב-7 במאי 2019 חתם בסיאטל סאונדרס מה-MLS. בשנת 2022 זכה עם המועדון בליגת האלופות של אמריקה הצפונית ואף נכלל ברשימת המצטיינים של הטורניר. ב-23 באפריל 2024 חתם בניו אינגלנד רבולושן. 4 ימים לאחר מכן, ערך את הופעת הבכורה שלו בקבוצה בהפסד 4-1 לאינטר מיאמי. ב-20 בנובמבר 2018 ערך את הופעת הבכורה שלו בנבחרת אקוודור במשחק ידידות נגד פנמה. ב-17 בנובמבר 2020 הבקיע את שער הבכורה שלו בנבחרת בניצחון 1-6 נגד קולומביה. נכלל בסגל הנבחרת פעמיים לקראת הקופה אמריקה ופעם אחת לקראת מונדיאל 2022. ברצלונה ספורטינג קלוב ליגת העל האקוודורית: 2016 סיאטל סאונדרס גביע ה-MLS: 2019 ליגת האלופות של אמריקה הצפונית: 2022 אישיים נבחרת העונה בליגת האלופות של אמריקה הצפונית: 2022 מדיה וקבצים בנושא חאבייר אראגה בוויקישיתוף חאבייר אראגה, באתר Transfermarkt חאבייר אראגה, באתר Soccerway חאבייר אראגה, באתר WorldFootball.net חאבייר אראגה, באתר National Football Teams חאבייר אראגה, באתר FootballDatabase.eu
KGB Archiver

KGB Archiver היא תוכנה חופשית המיועדת לדחיסת נתונים. לתוכנה יחס דחיסה גבוה, אך יש לה דרישות חומרה גבוהות ובהן זיכרון מינימלי של 256MB ומעבד בעל מהירות שעון של 1.5Ghz לפחות. בנוסף, התוכנה מצפינה את הקובץ הדחוס בשימוש בהצפנת AES עם מפתח בן 256 ביט. תמיכה בקובצי ZIP ו-KGB. הצפנה בתקן AES-256. אפשרות ליצירת קובצי SFX. מדיה וקבצים בנושא KGB Archiver בוויקישיתוף אתר הפרויקט באנגלית
המזרח אל השלום

המזרח אל השלום היא תנועה אידאולוגית תרבותית שהוקמה בידי אינטלקטואלים מזרחים בשנת 1983, ומטרתה עשיית צדק חברתי, ראיית ישראל כחלק ממדינות האזור הערביות וחתירה לשלום עם הפלסטינים. התנועה הוקמה בעקבות מלחמת לבנון הראשונה ולאחר רצח פעיל השלום אמיל גרינצווייג. המייסדים היו אנשי רוח, מחנכים ופעילי ציבור יוצאי עדות המזרח, שחפצו להדגיש כי למזרחים אין שנאה מיוחדת לערבים. יו"ר התנועה היה פרופסור שלמה אלבז, ובין חבריה נמנו גם פרופסור אשר עידן, שלמה בר, קלוד סיטבון, הסופר עמי בוגנים, המשורר פרץ בנאי, היזם ג'ורג' אדרי, גבי מלכה, רפאל בן שושן, דודי מחלב ועוד. המשוררת פרופסור שלי אלקיים שימשה כדוברת התנועה. במסגרת התנועה יצא לאור בטאון בשם המימד השלישי. התנועה הייתה בעלת השקפה גאופוליטית שראתה במדינת ישראל מדינה ערבית-מזרח תיכונית המתחשבת בתרבות האזור, בניגוד לאופי המערבי שלפיה היא מתנהלת. התנועה התנגדה לכל מעשה גזענות או אלימות כלפי ערבים, והדגישה כי היא מתנגדת לטרור משני הצדדים. התנועה פעלה לבניית גשר בין יהודים לערבים, ותמכה בהקמת ישות פלסטינית, לאו דווקא מדינית, תוך שמירה על צביונה של מדינת ישראל. התנועה גם תמכה בנירמול היחסים עם מרוקו, והייתה מעורבת במגעים שהביאו לביקור של ראש ממשלת ישראל שמעון פרס במרוקו ובפגישתו עם המלך חסן השני ב-22 ביולי 1986. לפי המרצה לפילוסופיה דודי מחלב, התנועה הקדימה את זמנה בשיח, בפוליטיקת הזהויות וברעיון הרב-תרבותיות, הדגישה את התלות של רעיון אחד במשנהו, ואת הלכידות הפנימית שמתקיימת בין הרעיונות. שאול צדקה, תנועה מזרחית, בעיתון דבר, 3 ביוני 1983 הודעת חסן: המרוקאים יאהבו אותו, כותרת ראשית, 27 בנובמבר 1985 אריה בנדר, יחם חיובי לישראל "הוא אינטרס חיוני של העם המרוקני", מעריב, 17 בדצמבר 1986 תום שגב, המזרח והשלום, כותרת ראשית, 30 ביולי 1986 דודי מחלב, נר זיכרון לד"ר שלמה אלבז, חברי ומורי, באתר "העוקץ", 4 בספטמבר 2003
יחסי אנדורה–פולין

יחסי אנדורה–פולין הם יחסי החוץ בין אנדורה לפולין. היחסים הדיפלומטיים בין פולין ואנדורה כוננו ב-15 במאי 1996. בשנים האחרונות התהדקו היחסים הבילטרליים. ב-1 ביוני 2012 חתמו שתי המדינות על הסכם לשיתוף פעולה בתחום התיירות. ב-15 ביוני 2012, שגריר פולין בספרד ושר החוץ של אנדורה, חתמו באנדורה לה וולה על הסכם בין הרפובליקה של פולין לנסיכות אנדורה על חילופי הדברים. מידע בענייני מס נכנס לתוקף ב-18 בדצמבר 2013. מאז נובמבר 2015 פועלת בבירת הנסיכות קונסוליית הכבוד של הרפובליקה של פולין, בראשות יולנדה סוללה רואיז. ב-13 בפברואר 2017, ביקר שר החוץ של נסיכות אנדורה, גילברט סבויה סוניה, בוורשה. זה היה הביקור הראשון ברמה זו מאז כינון היחסים הדיפלומטיים והיה מענה להזמנתו של שר החוץ, ויטולד ואשצ'יקובסקי. קיימת גישה הבלתי מוגבלת של סחורות פולניות לשוק באנדורה (על פי ההסכם על איחוד המכס) ועובדים פולנים לשוק העבודה של מדינה זו. ב-1 ביוני 2012, משרד הספורט והתיירות של הרפובליקה של פולין ומשרד התיירות והסביבה של נסיכות אנדורה חתמו על הסכם לשיתוף פעולה בתחום התיירות. ב-15 ביוני 2012, שגריר פולין בספרד ושר החוץ של נסיכות אנדורה, חתמו באנדורה לה וולה על הסכם בין הרפובליקה של פולין לנסיכות אנדורה על חילופי מידע בענייני מס. במקביל, חתמו שגריר הרפובליקה של פולין ושר החוץ של נסיכות אנדורה על הצהרה מדינית על תחילת המשא ומתן על חתימת ההסכם למניעת כפל מס. ערך מחזור הסחר בין פולין ואנדורה מראה מגמת עלייה. קיימת דינמיקה טובה של הייצוא הפולני, שערכו גדל כל הזמן. בשל מגעים עסקיים מועטים בין שתי המדינות, שיתוף הפעולה בהשקעות מוגבל מאוד. בשנת 2017 לא נרשמה זרימה של השקעות פולניות ישירות לאנדורה. אנדורה מיוצגת בפולין באמצעות שגריר שאינו תושב הממוקם באנדורה לה וולה. פולין מיוצגת באנדורה באמצעות שגרירותה במדריד, ספרד, ובנוסף מחזיקה קונסוליית כבוד באנדורה לה וולה. מדיה וקבצים בנושא יחסי אנדורה–פולין בוויקישיתוף אנדורה באתר משרד החוץ הפולני
קרול בובקו

קרול בובקו (באנגלית: Karol Joseph "Bo" Bobko;‏ 23 בדצמבר 1937 – 17 באוגוסט 2023) היה טייס ואסטרונאוט אמריקאי. קרול בובקו נולד בקווינס שבניו יורק למשפחה בעלת שורשים מאוקראינה וליטא. בשנת 1959 הוא סיים לימודי תואר ראשון באקדמיית חיל האוויר של ארצות הברית. בשנת 1970 הוא קיבל תואר שני בהנדסת אווירונאוטיקה מאוניברסיטת דרום קליפורניה. לאחר סיום לימודים באקדמיה, בובקו עבר קורס טיס והוצב בבסיס חיל האוויר סימור ג'ונסון. בשנת 1969 בובקו התקבל ליחידת האסטרונאוטים של נאס"א. בהיותו בנאס"א הוא היה חבר בצוות תמיכה של פרויקט אפולו-סויוז. בובקו היה טייס של צוות במשימה STS-6 שהמריאה בשנת 1983 כאשר על סיפונה פול וייץ, דונלד פטרסון וסטורי מאסגרייב. זו הייתה הפעם הראשונה שצוות מעבורת החלל ביצע פעילות חוץ-רכבית. בשנת 1985 בובקו היה מפקד צוות של STS-51-D על מעבורת החלל דיסקברי. בהמשך של אותה שנה הוא היה מפקד צוות של STS-51-J שהיה הטיסה הראשונה של מעבורת החלל אטלנטיס. לאחר שפרש מנאס"א בובקו נקלט ב-Booz Allen Hamilton. בהמשך הוא עבד בחברות נוספות שעסקו בתחום תעשיית החלל. נפטר ב-17 באוגוסט 2023. מדיה וקבצים בנושא קרול בובקו בוויקישיתוף ביוגרפיה, באתר נאס"א ביוגרפיה ראיון עם קארול בובקו
דמוס

האם התכוונתם ל... דמוס (יוון העתיקה) – קהילה כפרית או שכונה עירונית באתונה ובפולייס נוספות ביוון העתיקה (אנ') אדם דמוס – שחקן אוסטרלי ירג דמוס – פסנתרן אוסטרי לשינדה דמוס – אתלטית אמריקאית רונאלדו דמוס – כדורגלן מהאיטי דימוס
השחייניות

השחייניות (The Swimmers) הוא סרט דרמה ביוגרפי משנת 2022 בבימויה של סאלי אל חוסייני מתסריט שכתבה יחד עם ג'ק תורן. בסרט מככבים נטלי עיסא, מנאל עיסא, אחמד מאלק, מתיאס שוויגהופר, עלי סולימאן, כינדה עלוש, ג'יימס קרישנה פלויד, אלמי ראשיד אלמי ויוסרה מרדיני. הסרט הוצג בבכורה עולמית בפסטיבל הסרטים הבינלאומי של טורונטו ב-8 בספטמבר 2022, ויצא לאקרנים בבתי קולנוע נבחרים ב-11 בנובמבר 2022, לפני יציאתו לאקרנים בשירות הזרמת המדיה נטפליקס ב-23 בנובמבר 2022. מבוסס על סיפורה של הפליטה והשחיינית האולימפית המתבגרת יוסרה מרדיני ואחותה שארה מארדיני שגררה סירה של פליטים למקום מבטחים מעבר לים האגאי. האחיות ברחו ממלחמת האזרחים בסוריה והגיעו לגרמניה, דרך טורקיה ויוון. נטלי עיסא בתור יוסרה מרדיני מנאל עיסא בתור שארה מארדיני אחמד מאלק בתור ניזאר מתיאס שווייגהופר בתור סוון ג'יימס קרישנה פלויד בתור אמאד עלי סלימאן בתור עזאת מרדיני כינדה עלוש בתור מרבת מרדיני אלמי ראשיד אלמי בתור בילאל באפריל 2021, הוכרז שהשחקניות מנאל עיסא ונטלי עיסא, לוהקו לגלם את האחיות יוסרא מרדיני ושארה מארדיני. הצילומים הושעו כשבוע לפני התפרצותה המאסיבית של מגפת הקורונה העולמית בתחילת 2020. ההפקה המשיכה באפריל 2021, כשהצילומים נערכו גם בבריטניה, בבלגיה ובטורקיה. הסרט הוצגה בבכורה עולמית בפסטיבל הסרטים הבינלאומי של טורונטו ב-8 בספטמבר 2022, ויצא לאקרנים בבתי קולנוע נבחרים ב-11 בנובמבר 2022, לפני יציאתו לאקרנים בשירות הזרמת המדיה נטפליקס ב-23 בנובמבר 2022. משלחת הפליטים באולימפיאדת ריו דה ז'ניירו (2016) "השחייניות", במסד הנתונים הקולנועיים IMDb (באנגלית) "השחייניות", באתר נטפליקס "השחייניות", באתר AllMovie (באנגלית) "השחייניות", באתר Rotten Tomatoes (באנגלית) "השחייניות", באתר Metacritic (באנגלית) "השחייניות", במסד הנתונים הקולנועיים KinoPoisk (ברוסית) Roxborough, Scott (20 באפריל 2021). "Real-life Sisters Cast to Star in Netflix/Working Title Drama 'The Swimmers'". The Hollywood Reporter. נבדק ב-20 באפריל 2021. {{cite web}}: (עזרה) Ramachandran, Naman (20 באפריל 2021). "Netflix, Working Title Begin Production on Sally El Hosaini's 'The Swimmers' (EXCLUSIVE)". Variety. נבדק ב-20 באפריל 2021. {{cite web}}: (עזרה) https://www.theglobeandmail.com/arts/film/tiff/article-the-swimmers-chosen-as-toronto-international-film-festival-opening// תבנית:Bare URL inline
קווין שטוגר

קווין שְׁטוֹגֶר (בגרמנית: Kevin Stöger; נולד ב-27 באוגוסט 1993) הוא כדורגלן אוסטרי המשחק בעמדת הקשר בבורוסיה מנשנגלדבך מהבונדסליגה. הוא אחיו הצעיר של הכדורגלן פסקל שטוגר. שטוגר נולד בשטייר שבאוסטריה. ב-22 בינואר 2011, קווין שטוגר ערך את הופעת הבכורה שלו בקבוצה השנייה של שטוטגרט, דאז בליגה השלישית בגרמניה נגד קרל צייס יינה. בעונת 2012/13 קודם לקבוצה הראשונה של שטוטגרט. שטוגר ערך את הופעת הבכורה שלו עבור שטוטגרט ב-31 באוקטובר 2012 במהלך הסיבוב השני של הגביע הגרמני בניצחון ביתי 3–0 נגד סנט פאולי. ב-יולי 2013 חתם שטוגר בפ.צ. קייזרסלאוטרן בהשאלה עד יוני 2015. ב-26 באוגוסט 2015 חתם שטוגר בפאדרבורן 07. הוא עבר לפורטונה דיסלדורף, אחת העולות החדשות לבונדסליגה ב-28 במאי 2018. הוא קיבל את המספר 22. ב-7 באוקטובר 2020 חתם שטוגר במיינץ בהעברה חופשית, על חוזה לשנתיים. ב-10 ביוני 2022 חתם שטוגר בבוכום בהעברה חופשית, גם כן על חוזה לשנתיים. ב-4 ביוני 2024 חתם שטוגר על חוזה לשלוש שנים עד ליוני 2027 בבורוסיה מנשנגלדבך בהעברה חופשית. בגיל 17 זומן שטוגר לסגל האוסטרי למונדיאל עד גיל 20 ב-2011. מעודכן ל-27 במאי 2024 מדיה וקבצים בנושא קווין שטוגר בוויקישיתוף קווין שטוגר, באתר Transfermarkt קווין שטוגר, באתר Soccerway קווין שטוגר, באתר WorldFootball.net קווין שטוגר, באתר FootballDatabase.eu
לאונרד אדלמן

לאונרד מקס אדלמן (באנגלית: Leonard Max Adleman; נולד ב-31 בדצמבר 1945) הוא פרופסור יהודי-אמריקאי למדעי המחשב ולביולוגיה מולקולרית באוניברסיטת דרום קליפורניה. ידוע בעיקר בזכות חלקו בפיתוח מערכת ההצפנה במפתח פומבי RSA, ופיתוחיו בתחום המחשוב המולקולרי. אדלמן למד באוניברסיטת קליפורניה בברקלי, ושם קיבל תואר דוקטור בשנת 1976. בשנת 1994 תיאר במאמרו Molecular Computation of Solutions To Combinatorial Problems (חישוב מולקולרי של פתרונות לבעיות קומבינטוריות) את השימוש הניסויי ב-DNA ככלי חישוב. מאמר זה היה ההצלחה הראשונה בשימוש ב-DNA כדי לחשב אלגוריתמים. עבודתו הראתה שלחישוב מולקולרי יש פוטנציאל ככלי לפתרון בעיות קומבינטוריות. בעקבות תרומתו להמצאת מערכת ההצפנה RSA, הנמצאת בשימוש נרחב ביותר, קיבל אדלמן את פרס טיורינג לשנת 2002, יחד עם שותפיו רון ריבסט ועדי שמיר (השם RSA הוא ראשי התיבות של שמות המשפחה של השלושה). ב-2006 נבחר כחבר האקדמיה האמריקאית לאמנויות ולמדעים ולאקדמיה הלאומית למדעים של ארצות הברית. אדלמן היה היועץ המתמטי למפיקי הסרט "סניקרס", שגיבוריו הם האקרים העוסקים בפיצוח מערכות הצפנה. מדיה וקבצים בנושא לאונרד אדלמן בוויקישיתוף אתר האינטרנט הרשמי של לאונרד אדלמן לאונרד אדלמן, באתר פרויקט הגנאלוגיה במתמטיקה לאונרד אדלמן, באתר MacTutor (באנגלית) לאונרד אדלמן, באתר dblp עמוד הבית של לאונרד אדלמן לאונרד אדלמן באתר פרס טיורינג (באנגלית) לאונרד אדלמן, באתר אנציקלופדיה בריטניקה (באנגלית) ערך זה הוא קצרמר בנושא מדעי המחשב ובנושא ביולוגיה. אתם מוזמנים לתרום לוויקיפדיה ולהרחיב אותו.
צוציק

צוציק היא סדרת ספרי ילדים מאת סמדר שיר, על אודות ילד נמוך שלמרות גובהו פעיל מאוד בחברה. שם הספר הושאל מביטוי סלנג עברי המתאר ילד קטן או אדם נמוך קומה. הספר הראשון בסדרה יצא ב-1987, ועד כה יצאו בסדרה 14 ספרים. ארז "צוציק" רון - גיבור הסדרה. הילד הנמוך ביותר בכיתה (ג'-ד'), אבל נבחר פעמיים להיות יושב-ראש ועד הכיתה. אוהב חביתה עם פטריות. נילי פומפקוביץ' - חברתו הטובה של צוציק, הגבוהה ממנו בחצי ראש. אלרגית לכלבים. יוני רון - אחיו של "צוציק", הצעיר ממנו אך גבוה ממנו. למרות שצוציק קיווה שלהיפטר מכינויו, אחיו קרא לו "צוציק" בפני כולם כבר ביום הראשון בבית החדש אליו עברו וקיבע את הכינוי בקרב מכריו החדשים. יוחאי הבריון - תלמיד בבית הספר של צוציק שאיים עליו באלימות פיזית ומילולית. עירית גושן - בת לשחקנית מפורסמת שצוציק ניסה לאתר כשברחה מהבית, נוהגת לבלות איתו ועם נילי. מגדיר אותה כ"חברה לכיף" להבדיל מנילי שהיא "חברה רומנטית". יסמין - נערה מזרחית, תלמידה בכיתה של צוציק, הגדולה והמפותחת מכל הבנות בכיתה. נהייתה חברה של צוציק בעקבות התערבות שלו עם יוחאי הבריון, מה שהוביל לבחירה בו לראשות ועד הכיתה. הוריה מאלצים אותה לעבוד בניקיון ביתם. לעולם לא אהיה גוליבר - צוציק מגיע לשכונה חדשה ומתיידד עם נילי. איך הצעתי חברות והסתבכתי בהתערבות - צוציק מתמודד על ראשות ועדת כיתה ועל לגלוגים מצד יריבים פוליטיים. לאן נעלמה עירית - עירית גושן מהכיתה, ביתה של שחקנית מפורסמת נעלמת. דנית הפטפטנית לומדת לשתוק - צוציק, עירית ונילי מלמדים לקח את דנית הרכלנית של הכיתה לקראת מסיבת סוף השליש. חברים לעט - בעקבות המלצה של נילי צוציק מתכתב עם חבר שמעולם לא ראה. כלב ושמו נזק כשאמא לובשת שמלת הריון - צוציק מתמודד עם ההריון של אמו. מסיבה של גדולים - בעקבות שיפוצים בבית של נילי מסיבת סוף השנה עוברת לבית של צוציק, על רקע החודש התשיעי בהריון של אמו. אחותי הקטנה - לצוציק נולדת אחות בשם נילי, ולא כולם מאושרים (בעיקר צוציק). עלילות הקוסמת דסי והבדרן צחי קונדסי - החופש הגדול משעמם, ושני כישרונות צעירים מבקשים מצוציק להיות האמרגן שלהם. שלום אלון, שלום ולהתראות - אלון ומשפחתו עוזבים את הארץ לארצות הברית מסיבות כלכליות, ורק צוציק ונילי מבינים אותו. תעלומה בספינת שודדי הים - צוציק הולך עם נילי לבקר קרובות משפחה בגבעתיים בסיום החופש הגדול, והם הולכים להשתובב בספינת פיראטים. שלאגר נגד שלאגר - מה שהתחיל כהזמנה לסרט עבר לחילופי "מחמאות" הדדיות בין הבנים לבנות בכיתה, על רקע הבחירות לוועדת כיתה. 3 שדכנים מחפשים חתן - נילי וצוציק עוזרים לסיגל למצוא חתן לאמה. עושים דיאטה (לא יצא עדיין)
שטח הכיבוש הנאצי

שטח הכיבוש הנאצי מתייחס למדינות הריבוניות של אירופה שנכבשו במלואן או בחלקן (כולל ממשלות בובות) על ידי הצבא וממשלת גרמניה הנאצית במהלך מלחמת העולם השנייה ובשנים שלפניה. הוורמאכט הגרמני כבש את שטח אירופה: לכיוון מזרח עד לעיירה מוזדוק בצפון הקווקז בברית המועצות (1942–1943) לכיוון צפון עד היישוב בארנצבורג בסבאלברד שבממלכת נורווגיה. לכיוון דרום עד לאי גאבדוס (אנ') שבממלכת יוון. לכיוון מערב עד לאי אושאנט (אנ') שברפובליקה הצרפתית. מחוץ לאירופה עצמה, הכוחות הגרמניים שלטו למעשה, לפחות חלקית, במצרים, לוב ותוניסיה בצפון אפריקה בין 1940 ל-1944. בנוסף, ספינות חיל הים הגרמני פעלו בכל האוקיינוסים לאורך כל המלחמה. מספר מדינות שנכבשו על ידי גרמניה נכנסו למלחמת העולם השנייה כבנות ברית של בריטניה או ברית המועצות. חלקן נאלצו להיכנע לפני פרוץ המלחמה כמו אוסטריה (אנשלוס) וצ'כוסלובקיה (שחולקה); אחרות כמו פולין נכבשו בקרב. לאחר הכיבוש, בחלק מהמקרים, הממשלות המקוריות יצאו לגלות, במקרים אחרים הממשלות הגלותיות הוקמו על ידי אזרחיהן במדינות אחרות של בעלות הברית. כמה מדינות שנכבשו על ידי גרמניה הנאצית היו נייטרליות באופן רשמי. בנוסף היו מדינות שהיו חברות לשעבר במדינות הציר ונכבשו על ידי כוחות גרמנים במהלך המלחמה. המדינות שנכבשו על ידי גרמניה (לא כולל אלו שנכבשו ונשלטו על ידי בעלות בריתה) כללו את כל המדינות הבאות, או את רובן: הסדר החדש מרחב מחיה מדיה וקבצים בנושא שטח הכיבוש הנאצי בוויקישיתוף יעקב חג'ג'-לילוף, יהודי לוב בתקופת מלה"ע השנייה תחת השלטון הפשיסטי-נאצי, באתר המכון ללימודים ולמחקר יהדות לוב, ‏ינואר 2006
הפיגוע באזור התעשייה אריאל

הפיגוע המשולב באריאל הוא פיגוע דקירה ודריסה שהתרחש ב־15 בנובמבר 2022 באזור התעשייה אריאל מערב. בפיגוע נרצחו שלושה אנשים ונפצעו חמישה. הפיגוע התרחש באזור התעשייה בעיר ובכביש 5 הסמוך. המחבל נורה למוות בידי חיילים ואזרח. הפיגוע אירע ב־15 בנובמבר 2022 והתפרס על שלושה מוקדים, בכניסה לאזור התעשייה אריאל מערב, בתחנת הדלק Ten במקום ובכביש 5 הסמוך. מוחמד אלסוף, פלסטיני בן 18 מהכפר חארס הסמוך ובעל אישור עבודה בישראל, הגיע סמוך לשעה 9:30 בבוקר לכניסה לאזור התעשייה אריאל מערב. במהלך הבידוק הביטחוני בכניסה הציג למאבטח את אישור העבודה ואז דקר אותו בצווארו. מאבטח נוסף שהיה במקום ירה באוויר ולא אל עבר המחבל, לדבריו, על מנת שלא לפגוע באנשים רבים שהיו שם. המחבל המשיך ממחסום הכניסה אל תחנת הדלק Ten הסמוכה. בתחנת הדלק המחבל רצח בדקירות את מוטי אשכנזי ומיכאל לדיגין שהיו עסוקים במילוי אוויר ובתדלוק, ופצע קשה אדם נוסף. משם גנב המחבל רכב ונהג אל עבר כביש 5, ובו דרס למוות את תמיר אביחי שהיה מחוץ לרכבו. לאחר מכן יצא מהרכב ודקר אדם נוסף, וגנב רכב נוסף. בשלב מסוים ביצע המחבל פניית פרסה, ונסע בניגוד לתנועה. כתוצאה מכך נגרמה תאונת שרשרת בהשתתפות 8 כלי רכב, וממנה נפגעו בני אדם נוספים. משלא הצליח להמשיך בנסיעתו יצא המחבל מהרכב והחל במנוסה, עד שנורה למוות בידי אזרח נושא נשק, חייל מגדוד 51 בחטיבת גולני וחייל שריון. בפיגוע נרצחו שלושה בני אדם, שניים כתוצאה מדקירה ואחד בדריסה, ונפצעו חמישה נוספים באורח קשה וקל. חלקים מהפיגוע וחיסול המחבל תועדו בווידאו. מהתחקיר עולה כי בסמוך למאבטח ששהה בעמדת הבידוק ונדקר עמד מאבטח נוסף. הוא ירה באוויר בטענה שחשש לפגוע בחפים מפשע ולא רדף אחרי המחבל שברח לתחנת הדלק ושם המשיך את הפיגוע. שלומי הלר ואמיר בוחבוט‏, 5 פצועים בהם אנוש וקשה בפיגוע דקירה באריאל, המחבל נורה, באתר וואלה, 15 בנובמבר 2022 כתבי ynet, שלושה נרצחים ו-3 פצועים קשה בפיגוע באזור התעשייה באריאל, באתר ynet, 15 בנובמבר 2022 20 דקות, שלוש זירות ושלושה נרצחים: הפיגוע באריאל - דקה אחר דקה, סרטון בערוץ "כאן חדשות", באתר יוטיוב (אורך: 03:33), 15 בנובמבר 2022 יואב זיתון, אלישע בן קימון, עינב חלבי, המחבל מהפיגוע באריאל: בן 18 שעבד עם היתר במפעל באזור התעשייה, באתר ynet, 15 בנובמבר 2022
פרידריך וייסמן

פרידריך וייסמן (בגרמנית: Friedrich Waismann; 21 במרץ 1896 – 4 בנובמבר 1959) היה פילוסוף, מתמטיקאי ופיזיקאי יהודי-אוסטרי. חבר החוג הווינאי ואחד התאורטיקנים המובילים של הפוזיטיביזם הלוגי. וייסמן נולד בווינה ולמד מתמטיקה ופיזיקה באוניברסיטת וינה. ב-1922 החל ללמוד פילוסופיה בהנחיית מוריץ שליק, מייסד החוג הווינאי. ב-1938 נמלט לבריטניה עקב עליית הנאציזם. וייסמן עסק בפילוסופיה של המדע באוניברסיטת קיימברידג' ביו השנים 1937 ל-1939 ושימש כמרצה לפילוסופיה של המתמטיקה באוניברסיטת אוקספורד מ-1939 ועד מותו. וייסמן ניהל דיונים נרחבים עם לודוויג ויטגנשטיין מ-1927 ועד 1936, לסירוגין. הדיונים עסקו בפילוסופיה של המתמטיקה ובפילוסופיה של השפה. שיחות אלו, שהוקלטו על ידו, פורסמו ב-"Ludwig Wittgenstein and the Vienna Circle". חברים נוספים בחוג (ביניהם שליק, רודולף קרנפ והרברט פייגל) שוחחו אף הם עם ויטגנשטיין, אך לא באותו היקף. בשלב מסוים, חשבו ויטגנשטיין ווייסמן לשתף פעולה בהוצאת ספר, אך תוכניות אלו ננטשו לאחר שמחלוקותיהם הפילוסופיות הפכו לברורות. ב-"Introduction to Mathematical Thinking: The Formation of Concepts in Modern Mathematics" טוען וייסמן שאמיתות מתמטיות נכונות מתוך קונבנציה ואינן הכרחיות או מאומתות. אוספים של הרצאותיו "The Principles of Linguistic Philosophy" ושל מאמריו "How I See Philosophy" פורסמו לאחר מותו. וייסמן נפטר באוקספורד ב-4 בנובמבר 1959.
אדמות מדינה (פירושונים)

האם התכוונתם ל... אדמות מדינה – אדמות הנמצאות בבעלות המדינה רשות מקרקעי ישראל – הגוף המנהל את אדמות המדינה בישראל אדמות מדינה (יהודה ושומרון) – אדמות מדינה שבתחומי יהודה ושומרון